b"\n_START_ARTICLE_\nNijmegen\n_START_SECTION_\nEtimologija\n_START_PARAGRAPH_\nRimsko ime Noviomagus je polatinjena oblika keltskega magos 'trg' in novio 'nov'. V \xc4\x8dasu Karla Velikega se je mesto imenovalo Numaga, kasneje Nieumeghen ('Nieuw-megen') oz. Nymegen. V krajevnem nare\xc4\x8dju se je zaradi premeta wm \xe2\x86\x92 mw imenovalo \xc5\xa1e Nimw\xc3\xa8\xc3\xa8ge, kar se je v nizozem\xc5\xa1\xc4\x8dino sprejelo kot Nimwegen. V \xc5\xa1pan\xc5\xa1\xc4\x8dini in italijan\xc5\xa1\xc4\x8dini je dvoglasnik onemel (Nimega), enako v  franco\xc5\xa1\xc4\x8dini in angle\xc5\xa1\xc4\x8dini (Nim\xc3\xa8gue oz. Nimeguen).\n_START_SECTION_\nZgodovina\n_START_PARAGRAPH_\nNa razgledni planoti nad dolino reke Waal so se Rimljani zaradi ugodne strate\xc5\xa1ke lege utrdili \xc5\xbee v 1. stoletju pr. n. \xc5\xa1t. V bli\xc5\xbeini rimskega tabora je bila tudi batavska vas (Oppidum Batavorum), ki pa je bila v uporu opusto\xc5\xa1ena, kasneje pa obnovljena. Tudi Rimljani so ustanovili nov, ve\xc4\x8dji tabor za 10. legijo Gemino, da bi branila obmo\xc4\x8dje Ulpia Batavorum. Nastala me\xc5\xa1\xc4\x8danska naselbina je leta 98 kot prva na Nizozemskem postala municipij - mestne pravice ji je podelil cesar Trajan._NEWLINE_Leta 1155 je rimski cesar Friderik I. Barbarossa v mestu dal zgraditi grad, katerega ru\xc5\xa1evine so ohranjene v mestnem parku Valkhof. V bli\xc5\xbeini je razmeroma dobro ohranjena romanska apsida Valkhofske kapele, ki jo je dal postaviti Barbarossov predhodnik Konrad II. _NEWLINE_Najstarej\xc5\xa1a \xc5\xa1tudentska bratov\xc5\xa1\xc4\x8dina v Nijmegnu se je imenovala Carolus Magnus._NEWLINE_Prvo siroti\xc5\xa1nico je mesto dobilo 1554, ko je bogata vdova Christine Stijn Buys svoje premo\xc5\xbeenje volila za ustanovitev siroti\xc5\xa1nice. \xc5\xbde \xc4\x8dez 2 leti so jo zaradi prenapolnjenosti preselili v samostan begijnenskih menihov."